Pirkimo sąlygų

5 priedas

**SPORTO SALĖS GRINDŲ REMONTO darbų pirkimo-pardavimo SUTARTIES PROJEKTAS**

2025 m. \_\_\_\_\_\_\_\_\_\_\_\_\_\_\_\_\_ d. Nr. ŪS-\_\_\_\_

Vilnius

**Vilniaus dailės akademija**, ,atstovaujama rektorės Ievos Skauronės, veikiančios pagal VDA statutą, ir **\_\_\_\_\_\_\_\_\_\_\_\_\_\_\_\_\_\_\_**, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal bendrovės įstatus (toliau – Tiekėjas),

toliau kartu vadinami Šalimis arba atskirai Šalimi, remdamiesi mažos vertės viešojo pirkimo „Sporto salės grindų remonto darbų“, pastato adresas Malūnų g. 5, Vilnius, skelbimas apie viešąjį pirkimą paskelbtas CVP IS sistemoje pirkimo Nr. \_\_\_\_\_\_\_\_\_, rezultatais, sudarė šią darbų sutartį (toliau – Sutartis), ir susitarė dėl toliau išvardytų sąlygų.

**1. Sutarties dalykas**

1.1. Sutarties dalykas yra Sporto salės grindų remonto darbai (toliau – Darbai).

1.2. Darbų apimtys ir reikalavimai nurodyti Sutarties prieduose „Techninė specifikacija“.

1.3. Darbai turi būti užbaigti ir perduoti iki 2025-08-15**.** Atsiradus nenumatytoms aplinkybėms, tiekėjo sutartinių įsipareigojimų įvykdymo terminas gali būti pratęstas ne daugiau kaip 2 savaitėm vieną kartą.

1.4. Šia sutartimi Tiekėjas įsipareigoja Sutartyje nustatytais terminais ir sąlygomis atlikti Darbus, o Užsakovas įsipareigoja priimti kokybiškai ir nustatytais terminais atliktus Darbus bei sumokėti už juos Sutartyje nustatytą kainą.

|  |  |  |  |  |  |
| --- | --- | --- | --- | --- | --- |
| **Eil. nr.** | **Darbų ir išlaidų aprašymai** | **Mato vnt.** | **Preliminarus kiekis** | **Kaina Eur be PVM** | |
| **Vieneto kaina** | **Iš viso** |
| 1. | Atsparios drėgmei plokštės su išdroža (storis nemažiau 22 mm) | m2 | 533 |  |  |
| 2. | Medžiagos plokščių įrengimui (visam plotui reikalingi tvirtinimo elementai, elastingas glaistas ir kt.). | kompl. | 1 |  |  |
| 3. | Plokščių įrengimo darbai (montavimas, šlifavimas, glaistymas) | m2 | 533 |  |  |
| 4. | Sportinė PVC (arba lygiavertė) grindų danga. Sertifikuota Fiba (arba lygiavertis sertifikavimas) | m2 | 533 |  |  |
| 5. | Klijai dangai | m2 | 533 |  |  |
| 6. | Medžiagos suvirinimo siūlėms (visam dangos plotui) | kompl. | 1 |  |  |
| 7. | Sportinės grindų dangos įrengimo darbai | m2 | 533 |  |  |
| 8. | Lauko teniso gilzių įrengimo darbai ir esamų tinklinio gilzių iškėlimo darbai | vnt. | 4 |  |  |
| 9. | Ventiliuojamos grindjuostės (medžiagos ir įrengimo darbai) | m | 116 |  |  |
| 10. | Sporto salės grindų naujai įrengiamų grindų vizualizacijos parengimas pagal pasirinktus spalvinius sprendimus. | kompl. | 1 |  |  |
| 11. | Krepšinio, tinklinio, teniso, salės futbolo ir keturių badmintono aikštelių įrengimas (linijos dažomos stipraus atsparumo poliuretano arba (lygiaverčiais) dažais) (medžiagos ir darbai) | kompl. | 1 |  |  |
| **Bendra kaina** **(Eur be PVM)** | | | | |  |
| **PVM (proc.)** | | | | |  |
| **Bendra kaina** **(Eur su PVM)** | | | | |  |

**2. DARBŲ kaina ir atsiskaitymo SĄLYGOS**

2.1. Bendra sutarties vertė:

2.2. Į Sutarties kainą įeina darbo jėgos, mechanizmų darbo ir medžiagų kaina, mokesčiai, rinkliavos, draudimo, transportavimo ir visos kitos Tiekėjui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos, susijusios su tinkamu pirkimo sutarties vykdymu.

2.3. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Tiekėjas nenumatė sudarant šią Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos darbus Tiekėjas atlieka savo sąskaita.

2.4. Sutarties kaina Sutarties galiojimo metu nekeičiama, išskyrus tuo atveju, kai reikalingi papildomi darbai, kurių nebuvo galima numatyti nepradėjus vykdyti sutarties, sutarties keitimo tvarka vykdoma pagal 9.5 punktą.

2.5. Darbų perdavimo-priėmimo aktas yra pagrindas PVM sąskaitai faktūrai ar kitam apskaitos dokumentui išrašyti. PVM sąskaita faktūra ar kitas apskaitos dokumentas turi būti išrašytas per 5 (penkias) darbo dienas nuo Darbų perdavimo-priėmimo akto pasirašymo abiejų Šalių dienos kiekvieną mėnesį aktuojant atliktus darbus.

2.6. Už tinkamai atliktus Darbus Užsakovas atsiskaito per 30 (trisdešimt) kalendorinių dienų nuo atliktų Darbų perdavimo-priėmimo akto pasirašymo ir sąskaitos faktūros gavimo.

2.7. Užsakovas už tinkamai, kokybiškai ir laiku atliktus Darbus Tiekėjui atsiskaito mokėjimo pavedimu į Tiekėjo Sutartyje nurodytą banko sąskaitą.

2.8. Užsakovas turi teisę sulaikyti apmokėjimą, jei:

2.8.1. po atliktų Darbų perdavimo-priėmimo akto pasirašymo paaiškėja atliktų Darbų rezultato trūkumai, jeigu jų nebuvo įmanoma pastebėti darbų perdavimo ir priėmimo metu;

2.8.2. po atliktų Darbų perdavimo-priėmimo akto pasirašymo paaiškėja, kad Užsakovui padaryti nuostoliai dėl Tiekėjo kaltės (pvz. sugadinta įranga, pažeistos komunikacijos, tinklai ir pan.).

2.9. Atsiskaitant už Darbus negali būti taikomi Sutartyje nenumatyti mokesčiai ar kainos.

2.10. Darbų kaina gali būti keičiama tik pasikeitus pridėtinės vertės mokesčio (PVM) tarifui. Darbų kaina perskaičiuojama taikant naują PVM tarifą po oficialaus naujo PVM tarifo įsigaliojimo momento atliktiems Darbams.

2.11. Darbų kainos perskaičiavimas dėl kitų mokesčių pasikeitimo, bendro kainų lygio kitimo ar kitais atvejais nebus atliekamas.

2.12. Tiekėjas PVM sąskaitas faktūras, sąskaitas faktūras, kreditinius ir debetinius dokumentus teikia naudojantis informacinės sistemos „SABIS“ priemonėmis. Sąskaitos pateikimo data atitinkamai laikoma jos pateikimo internetu į informacinę sistemą ,,SABIS“ data.

2.13. Užsakovas gali tiesiogiai atsiskaityti su subrangovais už jų atliktus darbus. Apie tai užsakovas, pasirašius pirkimo-pardavimo sutartį, per 3 darbo dienas informuoja žinomus subrangovus apie tokią sutartyje numatytą tiesioginio atsiskaitymo galimybę. Jei kiti subrangovai paaiškėja vėliau – ši informacija jiems pateikiama per 3 darbo dienas nuo informacijos apie naujo subrangovo pasitelkimą iš tiekėjo gavimo dienos. Jeigu subrangovas išreikš norą pasinaudoti sutartyje numatyta tiesioginio atsiskaitymo galimybe, bus sudaroma trišalė sutartis tarp perkančiosios organizacijos, pirkimo sutartį sudariusio tiekėjo ir jo subrangovo, kurioje aprašoma tiesioginio atsiskaitymo su subrangovu tvarka, atsižvelgiant į pirkimo dokumentuose ir sutartyje nustatytus reikalavimus.

**3. DARBŲ PERDAVIMAS – PRIĖMIMAS**

3.1. Užsakovas priima galutinius darbus kai visi darbai pagal Sutartį yra tinkamai užbaigti ir kai pasirašomas galutinis Darbų perdavimo-priėmimo aktas. Tarpinis darbų perdavimas-priėmimas gali vykti ne dažniau nei vieną kartą per mėn.

3.2. Tiekėjas, užbaigęs darbus su prašymu dėl darbų perdavimo-priėmimo raštu privalo kreiptis į Užsakovą.

3.3. Užsakovas, gavęs Tiekėjo prašymą, per 5 darbo dienas privalo:

3.3.1. atlikti darbų apžiūrą ir patikrinimą, po kurio, kartu su Tiekėju, pasirašyti Darbų perdavimo-priėmimo aktą

3.3.2. raštu atsisakyti perimti darbus nurodant atsisakymo pagrindą ir nurodant darbus, kuriuos Tiekėjas privalo atlikti ir/ar defektus, kuriuos privalo ištaisyti, kad Sutartis būtų laikoma tinkamai Tiekėjo įvykdyta ir galėtų būti pasirašomas Darbų perdavimo-priėmimo aktas.

3.4. Jeigu Užsakovas be pateisinamos priežasties ir ne dėl Tiekėjo kaltės, ar netinkamai atliktų darbų vengia perimti atliktą darbą, pasibaigus Sutarties 3.3 p. nustatytam terminui, kai darbai turėjo būti perimti pagal Sutartį, ir Tiekėjui raštu įspėjus Užsakovą bei suteikus papildomą protingą terminą darbams priimti, turi būti laikoma, kad darbai yra perimti.

3.5. Tiekėjas iki Darbų perdavimo-priėmimo akto pasirašymo dienos privalo pašalinti iš darbų vietos visus dar likusius Tiekėjo įrengimus, medžiagų perteklių, šiukšles, laikinuosius statinius, jei tokie buvo. Darbų perdavimo Užsakovui metu statybvietė, statinys ir/ar darbų rezultatas turi būti švarus ir sutvarkytas.

3.6. Darbų perdavimo–priėmimo aktas pasirašomas 2 (dviem) vienodą teisinę galią turinčiais egzemplioriais.

**4. Šalių teisės ir pareigos**

4.1. Tiekėjas įsipareigoja:

4.1.1.tinkamai ir sąžiningai vykdyti Sutartį.

4.1.2. nustatytu laiku kokybiškai atlikti, užbaigti ir perduoti Užsakovui visus Sutartyje nurodytus Darbus ir ištaisyti defektus, nustatytus iki darbų perdavimo Užsakovui ir (ar) per garantinį laikotarpį, kuris nurodytas techninėje specifikacijoje ir pradedamas skaičiuoti nuo visų Darbų pabaigimo dienos.

4.1.3. vykdyti ir užbaigti Darbus pagal sutartį, vadovaudamiesi konkurso metu Užsakovo pateiktomis techninėmis specifikacijomis;

4.1.4. Darbų vykdymui naudoti medžiagas, dirbinius, gaminius ir įrengimus, atitinkančius techninėje specifikacijoje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius. Prieš medžiagų naudojimą (montavimą), Užsakovui paprašius, pateikti medžiagų kokybę patvirtinančius dokumentus.

4.1.5. garantuoti saugų darbą, priešgaisrinę ir aplinkos apsaugą bei darbo higieną remonto darbų teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų darbų sukeliamų pavojų. Tiekėjas užtikrina, kad jo pasamdyti darbuotojai ir/arba tretieji asmenys, už kuriuos atsakingas Tiekėjas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų.

4.1.6. Darbų atlikimo metu sudaryti sąlygas Užsakovo įgaliotiems atstovams tikrinti, kaip atliekami bet kurie Darbai, taip pat Darbų kokybę. Nekokybiškai atliktus Darbus bei trūkumus per Užsakovo nurodytą terminą pašalinti savo sąskaita;

4.1.7. nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Tiekėjui užbaigti Darbų atlikimą nustatytais terminais;

4.1.8. pabaigus visus Darbus sutvarkyti (išvalyti) ir savo sąskaita išvežti iš teritorijos, kurioje buvo vykdomi su šia Sutartimi susiję Darbai, įvairias liekanas, šiukšles ir nuolaužas, paliekant Darbų atlikimo vietą bei įrenginius švarius ir saugius;

4.1.9. Tiekėjas privalo vykdyti Darbus sutarties objekte, laikydamasis šios Sutarties, Lietuvos Respublikos įstatymų ir kitų norminių aktų nuostatų. Darbai apima reikalingų leidimų ir licencijų gavimą, reikalingos vykdomosios dokumentacijos įforminimą ir jos  perdavimą Užsakovui,  o taip  pat reikalingus matavimo darbus.

4.1.10. Apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Tiekėjo veiksmų.

4.1.11. be raštiško Užsakovo sutikimo neperduoti tretiesiems asmenims pagal Sutartį prisiimtų įsipareigojimų ir bet kokiu atveju atsakyti už visus Sutartyje prisiimtus įsipareigojimus, nesvarbu, ar Sutarčiai vykdyti bus pasitelkiami tretieji asmenys;

4.1.12. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Pasibaigus sutartinių įsipareigojimų vykdymo terminui, Užsakovui paprašius raštu, grąžinti visus iš Užsakovo gautus Sutarčiai vykdyti reikalingus dokumentus;

4.1.13. Tiekėjas garantuoja, kad Darbų perdavimo-priėmimo akto pasirašymo metu jo atlikti Darbai atitiks normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų Darbų vertę.

4.1.14. nenaudoti Užsakovo ženklų ar pavadinimo jokioje reklamoje, leidiniuose ar kitur be išankstinio raštiško Užsakovo sutikimo;

4.1.15. tinkamai vykdyti kitus Sutartyje ir galiojančiuose Lietuvos Respublikos teisės aktuose nustatytus Tiekėjo įsipareigojimus.

4.2. Tiekėjas turi teisę:

4.2.1. gauti visą informaciją, reikalingą tinkamam Sutarties vykdymui;

4.2.2. reikalauti, kad Užsakovas sumokėtų už faktiškai ir tinkamai atliktus Darbus Sutartyje nustatyta tvarka, sąlygomis ir terminais;

4.2.3. tinkamai vykdyti kitas šioje Sutartyje bei teisės aktuose nustatytas pareigas.

4.3. Užsakovas įsipareigoja:

4.3.1. sąžiningai ir tinkamai vykdyti Sutartį.

4.3.2. suteikti Tiekėjui visą informaciją ir dokumentus, reikalingus tinkamam Sutarties vykdymui;

4.3.3. sudaryti visas nuo Užsakovo priklausančias būtinas sąlygas Tiekėjui atlikti Sutartyje numatytus Darbus;

4.3.4. tikrinti atliekamų Darbų atlikimo eigą, kiekį, kokybę ir medžiagų naudojimą;

4.3.5. Darbų perdavimo-priėmimo aktu priimti tinkamai, kokybiškai ir laiku atliktus Darbus arba atmesti Tiekėjo prašymą jį pasirašyti, nurodant priimto sprendimo motyvus bei priemones, kurių Tiekėjas privalo imtis, kad Darbų atlikimo aktas būtų pasirašytas;

4.3.6. Tiekėjui tinkamai įvykdžius visus sutartinius įsipareigojimus ir pridėtinės vertės mokesčio sąskaitą faktūrą pateikus naudojantis informacinės sistemos „E. sąskaita“ priemonėmis, sumokėti Sutarties kainą Sutartyje nustatyta tvarka ir terminais;

4.3.7. tinkamai vykdyti kitus Sutartyje ir galiojančiuose Lietuvos Respublikos teisės aktuose nustatytus Užsakovui įsipareigojimus.

4.4. Užsakovas turi teisę:

4.4.1. reikalauti, kad Tiekėjas Darbus vykdytų pagal Sutartį, laikydamasis normatyvinių statybos dokumentų reikalavimų. Jeigu Tiekėjas nesilaiko normatyvinių statybos dokumentų reikalavimų ir prisiimtų įsipareigojimų, Užsakovas turi teisę raštu reikalauti šalinti trūkumus ir nemokėti už netinkamai atliktą Darbą arba pašalinti trūkumus trečiųjų asmenų pagalba Tiekėjo sąskaita.

4.4.2. priimti iš Tiekėjo tinkamai atliktus Darbus, pasirašant atliktų Darbų perdavimo-priėmimo aktą, apmokėti už juos Sutartyje numatyta tvarka;

4.4.3. tinkamai vykdyti kitas šioje Sutartyje bei teisės aktuose nustatytas pareigas.

**5. Atsakomybė**

5.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti Sutartyje prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

5.2. Jei Tiekėjas dėl savo kaltės vėluoja atlikti Darbus per Sutartyje nustatytą laikotarpį, Užsakovas gali, be oficialaus įspėjimo ir neprarasdamas teisės į kitas savo teisių gynimo priemones pagal Sutartį, pradės skaičiuoti 0,02 procento dydžio delspinigius nuo neatliktų Darbų kainos su PVM už kiekvieną uždelstą dieną.

5.3. Jei ne dėl Tiekėjo kaltės Užsakovas Sutartyje nustatytais terminais nesumoka už tinkamai atliktus Darbus pagal gautą PVM sąskaitą faktūrą, Tiekėjo reikalavimu, Užsakovas įsipareigoja mokėti 0,02 procento dydžio delspinigius nuo vėluojamos sumokėti kainos su PVM už kiekvieną PVM sąskaitos faktūros apmokėjimo termino praleidimo dieną. Delspinigiai skaičiuojami nuo mokėjimo termino pasibaigimo dienos (ši diena neskaitoma) iki dienos, kurią buvo gautas apmokėjimas (ši diena neskaitoma).

5.4. Delspinigių mokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

5.5. Užsakovui nutraukus Sutartį dėl esminio Sutarties pažeidimo, Tiekėjas įsipareigoja sumokėti Užsakovui 10 proc. dydžio netesybas (baudą) nuo bendros Sutarties vertės su PVM, nurodytos Sutarties 2.1 papunktyje.

5.6. Sutarties nutraukimas nepanaikina teisės reikalauti sumokėti delspinigius, numatytus Sutartyje už sutartinių įsipareigojimų nevykdymą iki Sutarties nutraukimo.

5.7. Sutartį nutraukus dėl Užsakovo kaltės nevykdomų sutartinių įsipareigojimų, Tiekėjas gali reikalauti iš Užsakovo atlyginti dėl to patirtus nuostolius.

**6. TIEKĖJO TEISĖ PASITELKTI TREČIUOSIUS ASMENIS (SUBTIEKIMAS)**

6.1. Susitarimas, pagal kurį Tiekėjas dalies įsipareigojimų, numatytų šioje Sutartyje, vykdymui pasitelkia trečiuosius asmenis, yra laikomas subtiekimo sutartimi. Tiekėjas Sutarčiai vykdyti, turi pasitelkti tik tuos subtiekėjus, kurie numatyti Tiekėjo pasiūlyme.

6.2. Sutarties vykdymo metu, kai subtiekėjai netinkamai vykdo įsipareigojimus Tiekėjui, taip pat tuo atveju, kai subtiekėjai nepajėgūs vykdyti įsipareigojimų Tiekėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų ar/ir atsiranda poreikis pasitelkti naujus subtiekėjus, Tiekėjas gali pakeisti arba pasitelkti naujus subtiekėjus. Apie tai Tiekėjas iš anksto raštu turi informuoti Užsakovą, nurodydamas subtiekėjų pakeitimo ar naujų subtiekėjų pasitelkimo priežastis ir būsimus subtiekėjus. Tuo atveju, jei Tiekėjas nori pasitelkti naują subtiekėją ir konkurso sąlygose buvo keliama kvalifikacija subtiekėjams, Tiekėjas iš anksto informuodamas apie naujo subtiekėjo pasitelkimą taip pat turi pateikti ir kvalifikacijos atitiktį įrodančius dokumentus. Tuo atveju, jei subtiekėjams konkurso sąlygose buvo keliama kvalifikacija, tai Užsakovas turi įvertinti keičiamų ar/ir naujai pasitelkiamų subtiekėjų atitikimą kvalifikacijos reikalavimams ir subtiekėjų keitimui ir/ar naujų subiekėjų pasitelkimui pritarti tik tokiu atveju, jei subtiekėjai atitinka kvalifikacijos reikalavimus. Subtiekėjų keitimas įforminamas abiejų Sutarties šalių pasirašomu susitarimu. Šis susitarimas tampa neatskiriama Sutarties dalimi. Ši sąlyga taikoma tuomet, jei pasiūlyme Tiekėjas nurodo subtiekėjus, kuriuos ketina pasitelkti.

**7.     SUTARTIES NUTRAUKIMAS**

7.1.  Sutartis gali būti nutraukiama LR viešųjų pirkimų įstatymo 90 straipsnyje numatytais atvejais.

7.2.  Sutartis gali būti nutraukiama raštišku Šalių susitarimu.

7.3.  Užsakovas, įspėjęs Tiekėją prieš 14 (keturiolika) kalendorinių dienų, gali nutraukti Sutartį šiais atvejais:

7.3.1.  kai Tiekėjas nevykdo savo sutartinių įsipareigojimų;

7.3.2.  kai Tiekėjas atlieka netinkamos kokybės darbus ir per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;

7.3.3.  kai Tiekėjas perleidžia Sutartį be Užsakovo žinios;

7.3.4.  kai Tiekėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;

7.3.5.  kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis;

7.3.6.  kai Užsakovas šios Sutarties vykdymui negauna finansavimo;

7.3.7.  kai darbai tampa nebereikalingi.

7.4.  Tiekėjas, prieš 14 (keturiolika) kalendorinių dienų įspėjęs Užsakovą, gali nutraukti sutartį, jei Užsakovas dėl savo kaltės nevykdo savo sutartinių įsipareigojimų.

7.5.  Jei Sutartis nutraukiama ne dėl Tiekėjo kaltės, nutraukimo atveju Užsakovas sumoka Tiekėjui atliktų darbų vertę iki Sutarties nutraukimo. Tiekėjas neturi teisės į kokios nors patirtos žalos kompensaciją.

7.6.  Užsakovas po Sutarties nutraukimo turi kiek galima greičiau patvirtinti atliktų darbų vertę. Taip pat parengiama ataskaita apie Sutarties nutraukimo dieną esančią Tiekėjo skolą Užsakovui ir Užsakovo skolą Tiekėjui.

7.7.  Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

7.8.  Jei Sutartis nutraukiama Užsakovo iniciatyva dėl Tiekėjo kaltės, Užsakovo patirti nuostoliai ar išlaidos išieškomi išskaičiuojant juos iš Tiekėjui mokėtinų sumų.

**8. NENUGALIMOS JĖGOS (FORCE MAJEURE) APLINKYBĖS**

8.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.

8.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir kituose LR teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

8.3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama dokumentus, patvirtinančius šių aplinkybių buvimą bei įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8.4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja ir nepateikia nenugalimos jėgos aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**9. Sutarties galiojimas IR KEITIMAS**

9.1. Sutartis įsigalioja, kai Sutartį pasirašo abi Sutarties Šalys, ir galioja iki visiško sutartinių įsipareigojimų įvykdymo. Sutarties įvykdymo terminas gali būti pratęstas ne daugiau kaip 2 savaitėms vieną kartą.

9.2. Sutarties nutraukimas ar galiojimo pasibaigimas nepanaikina teisės reikalauti atlyginti nuostolius, atsiradusius dėl sutarties neįvykdymo, bei netesybas.

9.3. Sutarties nutraukimas ar galiojimo pasibaigimas neturi įtakos ginčų nagrinėjimo tvarką nustatančių sutarties sąlygų ir kitų sutarties sąlygų galiojimui, jeigu šios sąlygos pagal savo esmę lieka galioti ir po sutarties nutraukimo.

9.4. Sutarties sąlygos jos galiojimo laikotarpiu gali būti keičiamos šioje Sutartyje ir Viešųjų pirkimų įstatymo 89 straipsnyje numatytais atvejais ir tvarka.

9.5. Keičiant sutartį dėl papildomų darbų, kurie Sutartyje nenumatyti, neviršijama 10 procentų, skaičiuojant nuo Pradinės sutarties vertės. Tiekėjas užsakovui pateikia papildomų darbų lokalinę sąmatą, kurioje nurodo papildomų darbų kainas, pritaikant tiekėjo pasiūlyme nurodytus darbų įkainius. Kartu pateikiami pagrindžiantys dokumentai (pvz. defektiniu (pakeitimų) aktu, brėžiniais ar kitais dokumentais). Užsakovui įvertinus Tiekėjo siūlymą, koreguojama Sutarties kaina. Pasirašomas papildomas susitarimas prie sutarties. Papildomi darbai gali atsirasti tik nuo abiejų šalių nepriklausančių aplinkybių (darbų kiekiai nėra tokia aplinkybė).

9.6. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą ir jį pagrindžiančius dokumentus. Šalis, gavusi tokį prašymą, privalo jį išnagrinėti per 10 kalendorinių dienų ir kitai Šaliai pateikti motyvuotą raštišką atsakymą. Sutarties sąlygų keitimas įforminamas Šalių sutarimu, kuris tampa neatskiriama Sutarties dalimi.

**10. Sutarties vykdymo sustabdymas**

10.1. Esant svarbioms aplinkybėms, nepriklausančiomis nuo Tiekėjo valios, dėl kurių Tiekėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; Užsakovui būtinas papildomas laikas atlikti papildomą pirkimą; ne dėl Užsakovo kaltės vėluoja kitos Užsakovo pirkimo sutarties, turinčios tiesioginės įtakos šiai Sutarčiai, vykdymas; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Užsakovas), Užsakovas turi teisę sustabdyti Tiekėjo įsipareigojimų ar kurios nors jų dalies, kuri negali būti vykdoma, vykdymą.

10.2. Atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Tiekėjo. Išnykus aplinkybėms, trukdžiusioms Tiekėjui vykdyti sutartinius įsipareigojimus, sustabdytų įsipareigojimų vykdymas atnaujinamas.

10.3. Jei Tiekėjo sutartinių įsipareigojimų vykdymas dėl priežasčių, nepriklausančių nuo Tiekėjo, buvo sustabdytas laikotarpiui, ne trumpesniam nei 60 (šešiasdešimt) dienų, praėjus 60 (šešiasdešimt) dienų Tiekėjas gali rašytiniu pranešimu Užsakovo pareikalauti atnaujinti Sutarties vykdymą per 14 (keturiolika) dienų arba nutraukti Sutartį.

10.4. Tais atvejais, kai Sutarties vykdymo sustabdymas truko ilgiau nei Sutarties sustabdymo metu buvo likęs terminas iki Tiekėjo sutartinių įsipareigojimų įvykdymo pabaigos, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Tiekėjo sutartinių įsipareigojimų įvykdymo pabaigos.

10.5. Tais atvejais, kai Sutarties vykdymo sustabdymas truko trumpiau nei Sutarties sustabdymo metu buvo likęs terminas iki Tiekėjo sutartinių įsipareigojimų įvykdymo pabaigos, Tiekėjo sutartinių įsipareigojimų vykdymo terminas pratęsiamas tokiam laikotarpiui, kuriam jis buvo sustabdytas.

10.6. Užsakovas taip pat turi teisę sustabdyti darbų ar kurios nors jų dalies atlikimą, jeigu jam pagrįstai kyla įtarimų dėl atliekamų darbų kokybės ir reikia laiko patikrinti bei įsitikinti atliktų darbų kokybe. Tokiu atveju darbų ar jų dalies atlikimo stabdymas galimas iki 5 (penkių) darbo dienų. Sustabdytų darbų ar jų dalies tiekimas atnaujinamas šios Sutarties 10.4 ir 10.5 papunkčiuose nustatyta tvarka. Užsakovo galimybė pasinaudoti šia teise negali priklausyti nuo Tiekėjo valios ar būti jo įtakojama.

10.7. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

**11. GINČŲ SPRENDIMO TVARKA**

11.1. Sutarčiai taikoma Lietuvos Respublikos teisė.

11.2. Ginčai teisme sprendžiami lietuvių kalba pagal Lietuvoje galiojančius įstatymus ir teisės aktus.

11.3. Bet kokie nesutarimai ar ginčai, kylantys tarp Šalių dėl šios Sutarties vykdymo, sprendžiami dvišalių derybų būdu.

11.4. Jeigu Šalims nepavyksta išspręsti ginčo dvišalių derybų būdu per trisdešimt (30) dienų nuo derybų pradžios, ginčas spendžiamas Lietuvos Respublikos teismuose pagal Užsakovo buveinės vietą. Derybų pradžia laikoma diena, kurią viena iš Šalių pateikė prašymą (pretenziją) raštu kitai Šaliai su siūlymu pradėti derybas.

11.5. Nepaisydamos to, kad ginčas yra nagrinėjamas teisme, Šalys ir toliau vykdo savo sutartinius įsipareigojimus, dėl kurių nėra kilę ginčo, jeigu Sutartis nėra pasibaigusi ar nesusitarta kitaip.

11.6. Šalys susitaria, kad Sutartyje nereglamentuoti klausimai sprendžiami remiantis Lietuvos Respublikos teise, ir sutinka, kad ši Sutartis būtų reglamentuojama ir aiškinama pagal Lietuvos Respublikos įstatymus.

**12. APLINKOSAUGINIAI KRITERIJAI**

12.1. Aplinkosauginiai kriterijai nustatyti techninėje specifikacijoje vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4 punktu.

**13. Baigiamosios nuostatos**

13.1. Sutartis sudaryta lietuvių kalba dviem egzemplioriais, po vieną kiekvienai Šaliai. Abu tekstai autentiški ir turi vienodą teisinę galią.

13.2. Su Sutarties įgyvendinimu susijusiais klausimais Šalys susirašinėja lietuvių kalba.

13.3. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.

13.4. Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

13.5. Šalių įgaliotieji asmenys, kurie stebi, prižiūri, koordinuoja, kontroliuoja Sutarties vykdymą, atsiskaito už su Sutarties vykdymu susijusius klausimus, ir palaiko ryšį tarp Tiekėjo ir Užsakovo, taip pat perduoda ir priima Darbus bei pasirašo Darbų perdavimo-priėmimo aktą, ir kurių įgaliojimai baigiasi galutinai įvykdžius Sutartyje numatytus visus Šalių įsipareigojimus:

|  |  |  |
| --- | --- | --- |
|  | **Užsakovas** | **Tiekėjas** |
| Vardas, pavardė, pareigos | Linas Nedzinskas, Eksploatacijos skyriaus vedėjas |  |
| Telefonas | +370 618 39974 |  |
| El. paštas | linas.nedzinskas@vda.lt |  |

13.6. Sutarties 13.5 p. nurodyti asmenys yra įgalioti atstovauti Šalims pagal Sutartį ją vykdant, įskaitant kasdienį bendravimą, informacijos perdavimą ir kt. Yra laikoma, kad oficialus pranešimas bet kuriam iš minėtų Šalių atstovų yra laikomas tinkamu ir galiojančiu pranešimu Sutarties tikslais.

13.7. Asmuo, atsakingas už Sutarties ir pakeitimų paskelbimą – Vilniaus dailės akademijos Viešųjų pirkimų skyriaus vyr. specialistas S. Adomaitis, tel. +37068613006, el. p. [pirkimai@vda.lt](mailto:pirkimai@vda.lt).

13.8. Šalys įsipareigoja per 5 (penkias) darbo dienas pranešti viena kitai apie Sutartyje nurodytų Šalies rekvizitų pasikeitimą. Šalis, nepranešusi apie šių duomenų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.

13.9. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus Šalių tvarkomi Sutarties vykdymo tikslais. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.

13.10. Sutarties priedai yra neatskiriamos sudedamosios Sutarties dalys:

13.10.1. Sutarties 1 priedas – Techninė specifikacija;

13.10.2. Sutarties 2 priedas – Tiekėjo pasiūlymas.

**13. SUTARTIES ŠALIŲ REKVIZITAI**

|  |  |  |
| --- | --- | --- |
| **UŽSAKOVAS** |  | **TIEkėjas** |
| **Vilniaus dailės akademija**  Maironio g. 6, LT-01124, Vilnius  Tel. Faks. 8 5 2105430, 8 5 2105444  El. paštas: vda@vda.lt  Įstaigos kodas 111950439  Registro tvarkytojas – VĮ Registrų centras  PVM mokėtojo kodas LT100003222911  A. s. Nr. LT14 7300 0101 0213 0037  AB Swedbank  Banko kodas 73000  Rektorė Ieva Skauronė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |